कॉलेज के युवाओं ने ली बुजुर्गों की व्यक्तिगत और आर्थिक जानकारी
दिग्विजय कॉलेज के समाज कार्य विभाग के छात्र-छात्राओं ने वृद्धा आश्रम का अवलोकन कर विभिन्न बिंदुओं का अध्ययन किया। प्राध्यापक विजय मानिकपुरी व दिलीप साहू के नेतृत्व में वृद्धा आश्रम पहुंचे छात्र-छात्राओं ने वृद्धों का व्यक्तिगत, स्वाथ्यगत, सामाजिक,मानसिक व आर्थिक बिंदुओं की जानकारी ली।
प्राध्यापक विजय मानिकपुरी ने छात्र-छात्राओं को बताया कि आज वर्तमान समय में वृद्धों के प्रति जो समाज में हीनता व अत्याचार की भावना पनप रही है, वह समाज के लिए बड़ी चुनौतीपूर्ण एवं दुखद है। आज वृद्धों को अपमानित होकर, विवश होकर तथा मजबूरियों में घर छोड़ना पड़ रहा है। आज समाज कार्य के द्वारा वृद्धों के भावनाओं तथा उनके विचारों को समझकर समाज की मुख्यधारा में साथ-साथ चलने के लिए अपने आस-पास वातावरण में जागरूकता लाने की जरूरत है। इसके बाद छात्र-छात्राओं ने वृद्धा आश्रम की सदस्यों से भी चर्चा कर उनका हालचाल जाना। इस दौरान आश्रम के प्रबंधक कपूरचंद उइके, हुमेश्वर प्रसाद, अनिकेत, भरत, शक्ति, अमीत, लाभिका, सुभानी, अरविन्द सहित बड़ी संख्या में छात्र-छात्राएं मौजूद थे।
hin_Deva awa_Deva hin_Deva